Diari Oficial de la Generalitat Valenciana


Sumari del DOGV 1261, del 09-03-1990 (1990/816783)

RESOLUCIÓ de 22 de febrer de 1990, de l'Il.lm. Sr. Director de l'Institut Valencià d'Administració Pública, per la qual es convoquen dos curses sabre Llenguatge administratiu valencià. Tradició i modernitat en el seu establiment, per a personal al servei de la Generalitat Valenciana, les Administracions Locals i les Universitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1261

Data del DOGV
:   09-03-1990

Secció del DOGV
:   ALTRES DISPOSICIONS

Número del document
:   1990/816783


Data del document
:   22-02-1990

Organisme emissor
:   Conselleria d'Administració Pública

Tipus de document
:   Resolució

Resolució de 22 de febrer de 1990, de l'Il.lm. Sr. Director de l'Institut Valencià d'Administració Pública, per la qual es convoquen els Cursos sobre Llenguatge Administratiu Valencià. Tradició i Modernitat en el seu establiment, per a personal al servei de la Generalitat Valenciana, les Administracions Locals i les Universitats.  
En compliment del Programa d'Actuació per a 1990 de l'Institut Valencià d'Administració Pública, en l'àrea de formació, en col·laboració amb el Gabinet d'Us del Valencià de la Conselleria de Cultura, Educació i Ciència, i dins els diferents tipus d'activitats de formació, concretament, entre les emmarcades sota el títol «Llengua i Administracions Valencianes», correspon de realitzar un curs sobre Llenguatge administratiu valencià. Tradició i modernitat en el seu establiment, segons les bases següents:  
Primera. Objectiu:  
Actualitzar i perfeccionar els coneixements teòrics i pràctics del personal al servei de les Administracions Valencianes, que exerceixen llocs de treball vinculats amb el llenguatge administratiu valencià.  
Segona. Participants:  
Podrà participar-hi, el personal que ocupe Llocs de treball relacionats amb el contingut d'aquest curs.  
Es tindrà en compte que tinguen els coneixements necessaris de llengua, degudament certificats per la Junta Qualificadora de Coneixements de Valencià, per accedir al curs. No obstant açò, si la persona aspirant considera que en té prou de coneixements de valencià, també hi podrà ser admesa. Aquest darrer cas, es manifestarà expressament en la sol·licitud.  
El curs va adreçat, en un principi, a personal dels grups de titulació A i B. No obstant açò, també podran assistir-hi altres grups, sempre que els seus Llocs de treball estiguen relacionats amb el contingut del curs o compresos entre les unitats administratives de la base 8.  
Tercera. Programa:  
Les matèries a impartir versaran sobre els següents continguts temàtics:  
1. Enquadrament sociolingüístic del llenguatge administratiu.  
2. Registre i varietats lingüístiques. L'estàndard.  
3. Història del llenguatge administratiu valencià. Aportacions dels estudis de la documentació històrica en l?establiment del llenguatge administratiu modern.  
4. Normes i convenis internacionals sobre llenguatge administratiu.  
5. La comparació dels processos de modernització del llenguatge administratiu. Els casos del francés, l'anglés i el castellà.  
6. Qüestions generals de llenguatge administratiu: tractaments personals, indicacions de temps, de quantitat i de lloc.  
7. Redacció de documents administratius.  
7.1 Consideració de la tipologia documental, la disposició del text, l'ordre de la informació, el vocabulari específic i l?ús de les abreviacions.  
7.2. L'ús dels enllaços sintàctics, els signes de puntuació, l?ús de majúscules i minúscules i els recursos de substitució.  
7.3. Criteris generals d'estil i d'elaboració i correcció de textos.  
8. Tipologia documental.  
8.1. Documents de l'administrat a l'administració.  
8.2. Documents de l'administració a l'administrat.  
8.3. Documents de règim intern.  
8.4. Altres documents.  
9. El març legal dels documents. Els documents bilingües. Pràctiques.  
Quarta. Estudi de casos:  
Atesa la importància que en la formació de personal al servei de les Administracions Públiques tenen els aspectes pràctics; per la poca virtualitat i eficàcia que tindria, amb caràcter general, que el professorat confeccionarà els supòsits pràctics, i desitjant satisfer les demandes de resolució de problemes concrets de l'alumnat, se l?invita perquè, voluntàriament, presente els seus respectius casos a fi de resoldré'ls convenientment al llarg del curs.  
L'estudi de cada cas es realitzarà sempre que la persona interessada l?entregue suficientment ordenat, sistematitzat i amb anterioritat al director del curs o professor que corresponga.  
Cinquena. Sol·licituds:  
Les persones interessades hauran de formular la sol·licitud mitjançant instància dirigida a l?Institut Valencià d'Administració Pública, d'acord amb el model annex d'aquesta convocatòria, el qual podrà presentar-se a l?Institut mateix ( C. del Museu, 3, 46328-València), als Serveis Territorials de la Conselleria dadministració Pública d'Alacant (Pça. de los Luceros, 13, 03792-Alacant), i a Castelló de la Plana (Pça. de Cardona Vives, 1; 12547- Castelló de la Plana), o bé en la forma prevista en l'article 66.3 de la llei de Procediment Administratiu.  
A les sol·licituds caldrà adjuntar l'autorització adient, a fi de poder assistir al curs.  
Sisena. Termini:  
Caldrà presentar les sol·licituds, com a data límit, fins a l'11 de maig (per a les persones que opten per la primera edició del curs), o el 24 d'octubre (si ho fan per la segona).  
Setena. Quota d'inscripció:  
A les persones seleccionades els serà notificada personalment la seua admissió, fins i tot, si cal, telefònicament; i una volta realitzada aquesta, en forma definitiva, ingressaran en la Caixa d'Estalvis Provincial de València (oficina principal, pça. de Rodrigo Botet, 6, 46893-València), la quantitat de 15.646 PTA, (en concepte de despeses de matrícula i d'expedició del certificat d'assistència o d'aprofitament, en aplicació de la llei de la Generalitat Valenciana 7/1989 de 20 d'octubre, de Taxes), al compte corrent número 806.183.274.370.0437, a nom de taxes IVAP, Conselleria d'Economia i Hisenda.  
Vuitena. Lloc i data de celebració:  
El cursos tindran Lloc a Alacant (a l'aula B-7, de l'edifici aulari de la Universitat d'Alacant, campus de Sant Vicent del Raspeig) i a València (a l'Institut Valencià d'Administració Pública, c. del Museu, 3), durant els dies 21 al 29 de maig i 5 al 13 de novembre, amb una durada total aproximada de 35 hores, incloent-hi les corresponents classes pràctiques.  
Novena. Nombre de personal assistent i criteris de selecció: El nombre màxim de persones participants no podrà superar mai les 50, les quals es distribuiran en parts iguals entre el personal al servei de les Administracions Locals, d'una banda, i de la Generalitat Valenciana i les Universitats, de l'altra. Cas que alguna d'aquestes dues quotes de participació, inicialment previstes, no es cobria pel personal corresponent, se'n podran passar d'un a l'altre.  
Tindran preferència, en les Administracions Locals Valencianes, els funcionaris d'habilitació de caràcter nacional, les unitats administratives amb relació en el públic, els departaments específics de normalització de la llengua i, en general, aquells en què siga més eficaç i rendible, pel seu ús i utilització, aquesta acció formativa.  
Per al personal al servei de la Generalitat i de les Universitats, tindran preferència els serveis centrals i perifèrics, les unitats administratives de caràcter horitzontal, com les secretaries administratives, serveis jurídics, econòmics, de personal, etc. Igualment, aquells departaments en què aquesta acció formativa siga més rendible i eficaç per a la normalització de la llengua.  
Cas d'haver excés de sol·licituds, es tindrà en compte que hi assistesca un major nombre de corporacions locals i de departaments de la Generalitat Valenciana i les Universitats, com també l'ordre d'entrada d'aquestes en el Registre.  
Tindran preferència les persones que tinguen més antiguitat en els seus llocs de treball.  
L'Institut Valencià d'Administració Pública, vistes les sol·licituds presentades, elaborarà la llista definitiva de personal participant, d'acord amb els criteris anteriors.  
Desena. Certificats:  
Una volta finalitzat el curs, s'expediran els corresponents certificats d'assistència o d'aprofitament, per a la qual cosa podran establir-se, si es considera pertinent, les proves adients.  
El certificat d'assistència s'estendrà als qui acrediten la seua permanència en més d'un 90 per cent de les hores lectives del curs.  
València, 22 de febrer de 1990.   
El Director de l?IVAP:   
Rafael de Juan i Fenollar.  
ANNEX  
Cursos sobre llenguatge administratiu valencià. Tradició i modernitat en el seu establiment.  
Dades personals:  
En/Na/N'   
Adreça:   
Telèfon: (Treball)/ (Particular)   
DNI:   
Dades professionals:  
Corporació Local on presta els seus serveis:  
Conselleria:   
Universitat:   
Situació jurídica:  
Funcionari/a Contractat/da Habilitat/da   
Altres:   
Grup al qual pertany: A [], B [], C [], D [], E []  
Unitat administrativa:   
Lloc de treball que ocupa:   
Antiguitat:   
Cursos realitzats a I'IVAP:   
   
Expresseu la vostra preferència per assistir  
? Al 1r. curs: del 21 al 29 de maig []  
? Al 2n. curs: del 5 al 13 de novembre []  
SOL.LICITA prendre part en el curs de referència i declara, sota la seua responsabilitat, que té coneixements suficients de valencià i que són certes les dades consignades.  
 Data i firma. Autoritzat:  
 , d de 1990  
INSTITUT VALENCIA D?ADMINISTRACIO PUBLICA.